02019R0250 — SL — 16.06.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) 2019/250 z dne 12. februarja 2019 o predlogah za izjave in potrdila ES za komponente interoperabilnosti železniškega sistema in podsisteme, vzorcu izjave o skladnosti za odobren tip železniškega vozila in postopkih verifikacije ES za podsisteme v skladu z Direktivo (EU) 2016/797 Evropskega parlamenta in Sveta ter razveljavitvi Uredbe Komisije (EU) št. 201/2011 (Besedilo velja za EGP) (UL L 042 13.2.2019, str. 9)

spremenjena z:









▼B

IZVEDBENA UREDBA KOMISIJE (EU) 2019/250

z dne 12. februarja 2019

o predlogah za izjave in potrdila ES za komponente interoperabilnosti železniškega sistema in podsisteme, vzorcu izjave o skladnosti za odobren tip železniškega vozila in postopkih verifikacije ES za podsisteme v skladu z Direktivo (EU) 2016/797 Evropskega parlamenta in Sveta ter razveljavitvi Uredbe Komisije (EU) št. 201/2011

(Besedilo velja za EGP)







Člen 1

Predmet urejanja

Ta uredba določa:

(a) predlogo za izjavo ES o skladnosti komponent interoperabilnosti ali njihovi primernosti za uporabo, kot je navedeno v členu 9(2) Direktive (EU) 2016/797;

(b) podrobnosti postopkov verifikacije ES za podsisteme in predlogo za izjavo ES o verifikaciji, kot je navedeno v členu 15(9) Direktive (EU) 2016/797;

(c) predlogo za vmesno izjavo o verifikaciji podsistemov, kot je navedeno v členu 15(9) Direktive (EU) 2016/797;

(d) predlogo za potrdilo o skladnosti komponent interoperabilnosti ali njihovi primernosti za uporabo, kot je navedeno v členu 9(2), ter predlogo za potrdila o verifikaciji podsistema, kot je navedeno v členu 15(9) Direktive (EU) 2016/797;

(e) vzorec izjave o skladnosti tipa vozil, kot je navedeno v členu 24(4) Direktive (EU) 2016/797.

Člen 2

Opredelitev pojmov

V tej uredbi se uporabljajo naslednje opredelitve pojmov:

(a) „izjava ES o skladnosti“ je izjava proizvajalca ali njegovega pooblaščenega zastopnika, v kateri na lastno odgovornost izjavlja, da je zadevna komponenta interoperabilnosti, ki je bila predmet ustreznih postopkov verifikacije, skladna z ustreznim pravom Unije;

(b) „izjava ES o primernosti za uporabo“ je dopolnilna izjava proizvajalca ali njegovega pooblaščenega zastopnika k izjavi ES o skladnosti komponente interoperabilnosti, v kateri na lastno odgovornost izjavlja, da zadevna komponenta interoperabilnosti, ki je bila predmet ustreznih postopkov verifikacije, izpolnjuje zahteve glede primernosti za uporabo, navedene v zadevnih tehničnih specifikacijah za interoperabilnost;

(c) „izjava ES o verifikaciji“ je izjava prosilca o podsistemu, v kateri na lastno odgovornost izjavlja, da zadevni podsistem, ki je bil predmet ustreznih postopkov verifikacije, izpolnjuje zahteve ustreznega prava Unije in ustreznih nacionalnih predpisov;

(d) „podsistem, ki je začel obratovati brez izjave ES o verifikaciji“, je podsistem, ki je bodisi fiksen bodisi mobilen ter je začel obratovati, preden se je zanj začel uporabljati postopek verifikacije ES v skladu z Direktivo Sveta 96/48/ES ( 1 ), Direktivo 2001/16/ES Evropskega parlamenta in Sveta ( 2 ) ali Direktivo 2008/57/ES, in tako brez izjave ES o verifikaciji;

(e) „vmesna izjava o verifikaciji“ je dokument, ki ga izda bodisi priglašeni organ, ki ga v primeru zahtev TSI izbere prosilec, bodisi imenovani organ v primeru zahtev iz nacionalnih pravil, ter navaja rezultate faze verifikacijskega postopka;

(f) „potrdilo ES o skladnosti“ je potrdilo priglašenega organa o skladnosti komponente interoperabilnosti, obravnavane ločeno, s tehničnimi specifikacijami Unije, ki bi jih morala komponenta izpolnjevati;

(g) „potrdilo ES o primernosti za uporabo“ je potrdilo priglašenega organa o primernosti komponente interoperabilnosti za uporabo v železniškem okolju;

(h) „potrdilo o verifikaciji“ je potrdilo, ki ga je za podsistem v zvezi z verifikacijo skladnosti z ustreznimi TSI ali nacionalnimi pravili pripravil bodisi priglašeni organ bodisi imenovani organ, in sicer od faze zasnove do faze odobritve, preden je podsistem dan na trg ali preden začne obratovati, ter obsega tudi verifikacijo vmesnikov zadevnega podsistema glede na sistem, v katerega se vgradi;

(i) „potrdilo ES o verifikaciji“ je potrdilo priglašenega organa zgolj glede verifikacije skladnosti podsistema z ustreznimi TSI;

(j) „izjava o skladnosti z dovoljenim tipom vozila“ je izjava prosilca v zvezi z vozilom, v kateri na lastno odgovornost izjavlja, da je zadevno vozilo, ki je bilo predmet ustreznih postopkov verifikacije, v skladu z dovoljenim tipom vozila ter izpolnjuje zahteve ustreznega prava Unije in ustreznih nacionalnih pravil;

(k) „ERADIS ID“ je alfanumerična oznaka, ki se uporablja za identifikacijo izjave ES o skladnosti komponente interoperabilnosti ali njihovi primernosti za uporabo ali izjave ES o verifikaciji podsistema ter se dodeli v skladu s Prilogo VII.

Člen 3

Izjava ES o skladnosti ali izjava ES o primernosti za uporabo

1. Proizvajalec ali njegov pooblaščeni zastopnik izjavo ES o skladnosti komponente interoperabilnosti ali izjavo ES o primernosti komponente interoperabilnosti za uporabo izda v skladu s predlogo iz Priloge I.

2. Izjava ES o skladnosti ali izjava ES o primernosti za uporabo je napisana v enem od uradnih jezikov Unije in je v istem jeziku kot spremni dokumenti.

Člen 4

Spremni dokumenti izjave ES o skladnosti ali izjave ES o primernosti za uporabo

Izjavo ES o skladnosti komponent interoperabilnosti ali njihovi primernosti za uporabo spremljajo naslednji dokumenti:

(a) potrdilo ES o skladnosti in, kadar je primerno, potrdilo ES o primernosti za uporabo;

(b) tehnična dokumentacija v skladu s Sklepom Komisije 2010/713/EU ( 3 ).

Člen 5

Izjava ES o verifikaciji

1. Izjava ES o verifikaciji temelji na informacijah, pridobljenih v okviru verifikacijskih postopkov za podsisteme iz člena 15 Direktive (EU) 2016/797 in Priloge IV k navedeni direktivi. Izjava ES o verifikaciji zajema verifikacijo v zvezi s pravom Unije in, kadar je primerno, nacionalnimi pravili.

2. Prosilec izjavo ES o verifikaciji izda v skladu s predlogo iz Priloge II ter v skladu s predlogo iz Priloge III, kadar se nanaša na podsistem, ki je najprej začel obratovati brez izjave ES o verifikaciji.

3. Izjava ES o verifikaciji je napisana v enem od uradnih jezikov Unije in je v istem jeziku kot spremni dokumenti.

Člen 6

Verifikacijski postopek v primeru spremembe podsistema

1. V primeru spremembe podsistema prosilec preuči spremembo in oceni učinek na izjavo ES o verifikaciji.

2. Kadar sprememba vpliva na veljavnost elementa ustrezne izjave ES o verifikaciji, prosilec posodobi izjavo ES o verifikaciji ali izda novo izjavo ES o verifikaciji. Nova izjava ES o verifikaciji se izda, kadar se zahteva novo dovoljenje v skladu z merili iz člena 18(6) in 21(12) Direktive (EU) 2016/797.

3. Kadar sprememba vpliva na osnovni parameter, prosilec za spremenjeni podsistem oceni potrebo po postopku verifikacije ES iz člena 15 Direktive (EU) 2016/797 in Priloge IV k navedeni direktivi ter ga po potrebi izvede.

Člen 7

Postopek verifikacije v primeru spremembe podsistema, ki je začel obratovati brez izjave ES o verifikaciji

1. V primeru spremembe podsistema, ki je začel obratovati brez izjave ES o verifikaciji, prosilec preuči spremembo in oceni učinek na obstoječo dokumentacijo o projektiranju in vzdrževanju.

2. Kadar sprememba podsistema vpliva na osnovni parameter, prosilec oceni potrebo po postopku verifikacije ES v skladu s členom 15 Direktive (EU) 2016/797 ter ga po potrebi izvede.

3. Organ za ocenjevanje skladnosti oceni zgolj spremenjene dele podsistema ter vmesnike do nespremenjenih delov podsistema.

4. Izjavo ES o verifikaciji prosilec izda za celoten podsistem, pri čemer na lastno odgovornost izjavi, da:

(a) so se za spremenjeni del in za vmesnike do nespremenjenih delov podsistema opravili ustrezni verifikacijski postopki ter da so skladni z ustreznim pravom Unije in vsemi ustreznimi nacionalnimi pravili;

(b) nespremenjeni del se je začel uporabljati v železniškem sistemu in je bil ves čas v stanju načrtovanega delovanja od datuma začetka delovanja v železniškem sistemu do datuma izdaje izjave ES o verifikaciji.

Člen 8

Vmesna izjava o verifikaciji

1. Vmesna izjava o verifikaciji temelji na istih ustreznih modulih za oceno skladnosti kot v primeru izdaje potrdila o verifikaciji za podsistem.

2. Priglašeni organ ali imenovani organ izda vmesno izjavo o verifikaciji v skladu s predlogo iz Priloge IV.

3. Vmesna izjava o verifikaciji je napisana v enem od uradnih jezikov Unije in je v istem jeziku kot spremni dokumenti.

Člen 9

Potrdilo o skladnosti ali primernosti za uporabo in verifikaciji

Potrdilo o verifikaciji podsistema, potrdilo ES o verifikaciji in potrdilo ES o skladnosti komponent interoperabilnosti ali njihovi primernosti za uporabo se izdajo v skladu s predlogo iz Priloge V.

Člen 10

Izjava o skladnosti z dovoljenim tipom vozila

1. Prosilec izda izjavo o skladnosti z dovoljenim tipom vozila v skladu z vzorčno strukturo iz Priloge VI.

2. Izjava o skladnosti z dovoljenim tipom vozila je napisana v enem od uradnih jezikov Unije in je v istem jeziku kot spremni dokumenti.

Člen 11

Razveljavitev

Uredba (EU) št. 201/2011 se razveljavi z učinkom od 16. junija 2019.

▼M1

Priloga k Uredbi (EU) št. 201/2011 se še naprej uporablja za izjave o skladnosti tipa vozil iz člena 26(4) Direktive 2008/57/ES do 15. junija 2020 v državah članicah, ki so Agencijo in Komisijo uradno obvestile v skladu s členom 57(2) Direktive (EU) 2016/797 ter Agencije in Komisije niso uradno obvestile v skladu s členom 57(2a) Direktive (EU) 2016/797.

Priloga k Uredbi (EU) št. 201/2011 se še naprej uporablja za izjave o skladnosti tipa vozil iz člena 26(4) Direktive 2008/57/ES do 30. oktobra 2020 v državah članicah, ki so Agencijo in Komisijo uradno obvestile v skladu s členom 57(2a) Direktive (EU) 2016/797.

▼B

Člen 12

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se od 16. junija 2019 v državah članicah, ki Agencije in Komisije niso uradno obvestile v skladu s členom 57(2) Direktive (EU) 2016/797.

Člen 11 se uporablja od 16. junija 2019 v državah članicah, ki so Agencijo in Komisijo uradno obvestile o nameri za podaljšanje obdobja za prenos Direktive (EU) 2016/797 v skladu s členom 57(2) navedene direktive.

▼M1

Ta uredba se uporablja od 16. junija 2020 v državah članicah, ki so Agencijo in Komisijo uradno obvestile v skladu s členom 57(2) Direktive (EU) 2016/797 ter Agencije in Komisije niso uradno obvestile v skladu s členom 57(2a) Direktive (EU) 2016/797.

V vseh državah članicah se uporablja od 31. oktobra 2020.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

PREDLOGA ZA IZJAVO ES O SKLADNOSTI KOMPONENT INTEROPERBILNOSTI ALI NJIHOVI PRIMERNOSTI ZA UPORABO

Izjava ES o skladnosti komponent interoperabilnosti ali njihovi primernosti za uporabo

Identifikacijska številka izjave ES – [ERADIS ID] ( 4 )

Proizvajalci ali pooblaščeni zastopniki

[naziv podjetja]

[popolni poštni naslov]

na lastno odgovornost izjavljamo, da je naslednja komponenta interoperabilnosti ( 5 ):

[ime / kratki opis komponente interoperabilnosti, enotna identifikacija komponente interoperabilnosti],

na katero se nanaša ta izjava, v skladu z ustreznim pravom Unije:

[naslovi direktiv; naslovi TSI; naslovi evropskih specifikacij]

ter jo je ocenil naslednji priglašeni organ:

[naziv podjetja]

[registracijska številka]

[popolni naslov]

in je v skladu z naslednjimi odobritvami in/ali potrdili:

[odobritve, datum izdaje][številke potrdil, datumi izdaje]

Uporabljajo se naslednji pogoji uporabe in druge omejitve: ( 6 )

[seznam ali sklic na seznam pogojev uporabe in drugih omejitev]

Pri pripravi izjave o skladnosti so bili upoštevani naslednji postopki:

[moduli, ki jih je proizvajalec izbral za oceno komponent interoperabilnosti]

Seznam prilog

[naslovi prilog (tehnična dokumentacija ali tehnični dokument, ki spremlja izjavo ES o skladnosti ali primernosti za uporabo)] ( 7 )

Dne:

[datum DD. MM. LLLL]

Podpis proizvajalca / pooblaščenega zastopnika

[ime, priimek]









PRILOGA II

PREDLOGA ZA IZJAVO ES O VERIFIKACIJI PODSISTEMA

Izjava ES o verifikaciji podsistema

Identifikacijska številka izjave ES – [ERADIS ID] ( 8 )

Prosilci:

[naziv podjetja]

[popolni poštni naslov]

na lastno odgovornost izjavljamo, da je bil za naslednji podsistem ( 9 ):

[ime / kratek opis podsistema, enotna identifikacija podsistema]

na katerega se nanaša ta izjava, opravljen ustrezen verifikacijski postopek ter da je skladen z ustreznim pravom Unije in vsemi ustreznimi nacionalnimi predpisi;

[sklic na: direktive; TSI; ustrezni nacionalni predpisi]

ter so ga ocenili naslednji organi za ocenjevanje skladnosti:







Priglašeni organ: naziv podjetja registracijska številka polni naslov Imenovani organ: naziv podjetja identifikacijska številka polni naslov Ocenjevalni organ [ocena tveganja]: naziv podjetja identifikacijska številka polni naslov

v skladu z naslednjimi potrdili in/ali poročili:

[številke potrdil, številke poročil in datumi izdaje]

Uporabljajo se naslednji pogoji uporabe in druge omejitve: ( 10 )

[seznam ali sklic na seznam pogojev uporabe in drugih omejitev]

Pri ugotavljanju skladnosti so bili upoštevani naslednji postopki:

[moduli, ki jih je prosilec izbral za verifikacijo podsistema]

Navedba tehnične dokumentacije, ki spremlja to izjavo

[sklic na tehnično dokumentacijo, ki spremlja izjavo ES o verifikaciji podsistema v skladu s členom 15(4) Direktive (EU) 2016/797]

Sklic na predhodno izjavo ES o verifikaciji (kjer je primerno)

[da/ne]

Dne:

[datum DD. MM. LLLL]

Podpis prosilca

ime, priimek









PRILOGA III

PREDLOGA ZA IZJAVO O VERIFIKACIJI ZA PODSISTEM, KI JE NAJPREJ ZAČEL OBRATOVATI BREZ IZJAVE ES

Izjava ES o verifikaciji podsistema

Identifikacijska številka izjave ES – [ERADIS ID] ( 11 )

Prosilci:

[naziv podjetja]

[popolni poštni naslov]

z izključno odgovornostjo izjavljamo, da je bil za podsistem, na katerega se nanaša ta izjava ( 12 ),

[ime / kratek opis podsistema, enotna identifikacija podsistema]

Spremenjeni del podsistema:

[ime / kratek opis delov podsistema]

opravljen ustrezen verifikacijski postopek ter da je skladen z ustreznim pravom Unije in vsemi ustreznimi nacionalnimi predpisi;

[sklic na: direktive; TSI; ustrezni nacionalni predpisi]

ter so ga ocenili naslednji organi za ocenjevanje skladnosti:







Priglašeni organ: naziv podjetja registracijska številka polni naslov Imenovani organ: naziv podjetja identifikacijska številka polni naslov Ocenjevalni organ [ocena tveganja]: naziv podjetja identifikacijska številka polni naslov

v skladu z naslednjimi potrdili in/ali poročili:

[številke potrdil, številke poročil in datumi izdaje]

Nespremenjeni del podsistema, na katerega se nanaša ta izjava, se je začel uporabljati v železniškem sistemu in je bil ves čas v stanju načrtovanega delovanja od datuma začetka delovanja v železniškem sistemu do datuma izdaje izjave ES o verifikaciji.

Uporabljajo se naslednji pogoji uporabe in druge omejitve: ( 13 )

[seznam ali sklic na seznam pogojev uporabe in drugih omejitev]

Pri ugotavljanju skladnosti so bili upoštevani naslednji postopki:

[moduli, ki jih je prosilec izbral za verifikacijo podsistema]

Navedba tehnične dokumentacije, ki spremlja to izjavo

[sklic na tehnično dokumentacijo, ki spremlja izjavo ES o verifikaciji podsistema v skladu s členom 15(4) Direktive (EU) 2016/797]

Sklic na predhodno izjavo ES o verifikaciji (kjer je primerno)

[da/ne]

Dne:

[datum DD. MM. LLLL]

Podpis prosilca

ime, priimek









PRILOGA IV

PREDLOGA ZA VMESNO IZJAVO O VERIFIKACIJI

Vmesna izjava o verifikaciji

Številka [enotna identifikacijska številka VIV, ki zagotavlja sledljivost dokumenta] ( 14 )

Predmet ocene ( 15 ):

[Enotna identifikacija podsistema ali dela podsistema: identifikacija celotnega podsistema ali dela podsistema ter stopnje verifikacije v skladu s točko 2.2.3 Priloge IV k Direktivi (EU) 2016/797]

Prosilec, tudi proizvajalec, če obstaja, in proizvodne lokacije:

[ime(-na), naslov(-i)]

Zahteve glede ocenjevanja:

[sklic na: direktive, TSI, neuporabo TSI, ustrezne nacionalne predpise, evropske specifikacije, druge sprejemljive načine skladnosti]

Uporabljeni moduli:

[moduli, ki jih je prosilec izbral za oceno podsistema ali dela podsistema, ter stopnje verifikacije]

Rezultat ocene/revizije:

[vključno s sklicem na poročilo o oceni/reviziji]

Uporabljajo se naslednji pogoji in omejitve uporabe ( 16 ):

[seznam ali sklic na seznam pogojev in omejitev uporabe]

Priloga VIV ( 17 ) (kjer je primerno)

[da/ne]

Dokumentacija, priložena tej VIV:

[sklic na spremni dokument; seznam ali spis dokumentov, uporabljenih za oceno]

Veljavnost:

[obdobje in pogoji veljavnosti VIV]

Dne:

[datum DD. MM. LLLL]







Priglašeni organ podpis ime, priimek [ALI] Imenovani organ podpis ime, priimek naziv podjetja naziv podjetja registracijska številka identifikacijska številka popolni poštni naslov popolni poštni naslov

Stran 1[/od skupno strani]

Priloga k vmesni izjavi o verifikaciji [kjer je primerno]

Številka [enotna identifikacijska številka VIV]

Predmet ocene:

[Enotna identifikacija podsistema ali dela podsistema: identifikacija celotnega podsistema ali dela podsistema ter stopnje verifikacije v skladu s točko 2.2.3 Priloge IV k Direktivi (EU) 2016/797]

Dne:[datum DD. MM. LLLL]







Priglašeni organ podpis ime, priimek [ALI] Imenovani organ podpis ime, priimek naziv podjetja naziv podjetja registracijska številka identifikacijska številka popolni poštni naslov popolni poštni naslov

Številka strani/od skupno strani









PRILOGA V

PREDLOGA ZA POTRDILO

Potrdilo [ES] ( 18 )o skladnosti / primernosti za uporabo / verifikaciji

Številka [enotna identifikacijska številka potrdila] ( 19 )

Predmet ocene ( 20 ):

[Enotna identifikacija komponente interoperabilnosti ali podsistema]

Prosilec, tudi proizvajalec, če obstaja, in proizvodne lokacije:

[ime(-na), naslov(-i)]

Zahteve glede ocenjevanja:

[sklic na: direktive, TSI, ustrezne nacionalne predpise, evropske specifikacije, druge sprejemljive načine skladnosti]

Uporabljeni moduli:

[Moduli, ki jih je prosilec izbral za oceno komponente interoperabilnosti ali podsistema]

Rezultat ocene/revizije:

[vključno s sklicem na poročilo o oceni/reviziji]

Uporabljajo se naslednji pogoji in omejitve uporabe ( 21 ):

[seznam ali sklic na seznam pogojev in omejitev uporabe]

Priloga ( 22 ) (kjer je primerno):

[da/ne]

Spremna dokumentacija k temu potrdilu [ES] (23) :

[sklic na spremni dokument; seznam ali spis dokumentov, uporabljenih za oceno]

Veljavnost:

[obdobje in pogoji veljavnosti potrdila]

Dne:

[datum DD. MM. LLLL]







Priglašeni organ podpis ime, priimek [ALI] Imenovani organ podpis ime, priimek naziv podjetja naziv podjetja registracijska številka identifikacijska številka popolni poštni naslov popolni poštni naslov

Številka strani[/od skupno strani]

Priloga k potrdilu [ES] ( 23 )[kadar je to primerno ( 24 )]

Številka [enotna identifikacijska številka potrdila]

Predmet ocene:

[enotna identifikacija komponente interoperabilnosti ali podsistema]

Dne:

[datum DD. MM. LLLL]







Priglašeni organ podpis ime, priimek [ALI] Imenovani organ podpis ime, priimek naziv podjetja naziv podjetja registracijska številka identifikacijska številka popolni poštni naslov popolni poštni naslov

Številka strani/od skupno strani









PRILOGA VI

VZOREC IZJAVE O SKLADNOSTI Z DOVOLJENIM TIPOM VOZILA

Izjava o skladnosti z dovoljenim tipom vozila

Prosilci

[naziv podjetja] ( 25 )

[popolni naslov]

z izključno odgovornostjo izjavljamo, da je vozilo [evropska številka vozila / predhodno rezervirana številka vozila / dogovorjeni načini identifikacije] ( 26 ) na katerega se nanaša ta izjava

— skladno z dovoljenim tipom vozila [identifikacija tipa ERATV / izvedenka / varianta vozila]

— skladno z ustreznim pravom Unije in ustreznimi nacionalnimi pravili, kakor je navedeno v prilogah te izjave;

— prestalo vse postopke preverjanja, ki so potrebni za pripravo te izjave.

Seznam prilog ( 27 )

[naslovi prilog]

Podpisano za in v imenu [ime prosilca]

Potrjeno v [kraj], [datum DD/MM/LLLL]

(ime, funkcija) (podpis)









PRILOGA VII

STRUKTURA IN VSEBINA IDENTIFIKACIJSKE ŠTEVILKE IZJAVE ES

Vsaka izjava ES o skladnosti komponent interoperabilnosti ali njihovi primernosti za uporabo ter izjava ES o verifikaciji podsistema dobi alfanumerično kodo, sestavljeno iz dveh črk in 24 številk z naslednjo strukturo:







CC RRRRRRRRRRRRRR YYYY NNNNNN Oznaka države (dve črki) Nacionalna registracijska številka prosilca (štirinajst števk) Leto (štiri številke) Zaporedna številka (šest števk) polje 1 polje 2 polje 3 polje 4

POLJE 1 – Oznaka države (dve črki)

Oznaka države se dodeli na podlagi standarda ISO 3166.

POLJE 2 – Nacionalna registracijska številka prosilca (štirinajst števk)

Nacionalna registracijska številka prosilca je pravna registracijska/identifikacijska številka, ki jo dodeli bodisi davčni urad ali poslovni register ali nek drugi organ, ki registrira podjetja v državi članici.

Če številka zajema manj kot 14 števk, bi bilo treba prve števke pustiti prazne (00), tako kot v primeru zaporednih številk.

POLJE 3 – Leto (štiri števke)

To polje navaja leto, ko je bil dokument izdan.

POLJE 4 – Zaporedna številka (šest števk)

Zaporedna številka je postopno rastoče število, ki se poveča za eno enoto vsakič, ko se izda izjava.

Vsako leto se zaporedna številka znova začne z nič.

Zaporedna številka je povezana z organom za izdajo.